title: Директива на Съвета от 22 март 1971 година за изменение на Директивата от 9 април 1968 година относно търговията с материал за вегетативното размножаване на лози

text:
Важна правна забележка

|

31971L0140

Официален вестник n° L 071 , 25/03/1971 стр. 0016 - 0018 специално финландско издание: глава 3 том 3 стр. 0163  специално датско издание поредица I глава 1971(I) стр. 0149  специално шведско издание: глава 3 том 3 стр. 0163  специално английско издание: поредица I глава 1971(I) стр. 0166  специално гръцко издание: глава 03 том 6 стр. 0144  специално испанско издание: глава 03 том 4 стр. 0150  специално португалско издание глава 03 том 4 стр. 0150  специално чешко издание глава 3 том 01 стр. 226  - 228 специално испанско издание глава 3 том 01 стр. 226  - 228 специално унгарско издание глава 3 том 01 стр. 226  - 228 специално литвийско издание глава 3 том 01 стр. 226  - 228 LV.ES глава 3 том 01 стр. 226  - 228 MT.ES глава 3 том 01 стр. 226  - 228 PL.ES глава 3 том 01 стр. 226  - 228 SK.ES глава 3 том 01 стр. 226  - 228 специално словенско издание глава 3 том 01 стр. 226  - 228

		19710322Директива на Съветаот 22 март 1971 годиназа изменение на Директивата от 9 април 1968 година относно търговията с материал за вегетативното размножаване на лози(71/140/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията,като взе предвид становището на Асамблеята,след консултации с Икономическия и социален комитет,като има предвид, че някои разпоредби на Директивата на Съвета от 9 април 1968 г. [1] относно търговията с материал за вегетативното размножаване на лози следва да бъдат изменени;като има предвид, че Регламент (ЕИО) № 1388/70 на Съвета от 13 юли 1970 г. [2] относно общи правила за класификация на лозовите сортове съдържа разпоредби, свързани с отглеждането на лозови сортове в определени региони;като има предвид, че следователно само материал за размножаване на сортове, които са разрешени за отглеждане в държавата-членка, следва да се продава без ограничения в тази държава;като има предвид, че следователно вече не е необходимо да се изготвя общ списък на сортовете, съдържащ всички сортове, за които е разрешена свободна продажба на материал за размножаване в рамките на Общността;като има предвид обаче, че все още е необходимо всяка държава-членка да изготвя каталог на сортовете, които са одобрени за сертифициране и за проверка като стандартен материал на нейна територия;като има предвид, че е необходимо да се използват уеднаквени правила при съставянето на тези каталози, така че одобрените сортове да са различими, стабилни и достатъчно хомогенни;като има предвид, че за да се извършат проверките за одобряване на сорт, е необходимо да се определят голям брой критерии и минимални изисквания;като има предвид, че следва също така да се вземат мерки, за да се осигури доколкото е възможно провеждането на такива изследвания едновременно с изпитванията за оценка на годността на сорта за отглеждане с оглед изготвянето на класификация;като има предвид, че ако на територията на една държава-членка обикновено не се размножава или продава лозов посадъчен материал, следва да се вземат мерки за възможното освобождаване на държавата-членка от задължението да прилага настоящата директива;като има предвид, че внасянето на технически изменения в приложенията следва да бъде улеснено чрез прилагането на ускорена процедура;като има предвид, че една от техническите разпоредби в приложение I към въпросната директива следва да се измени,ПРИЕ НАСТОЯЩАТА ДИРЕКТИВА:Член 1Директива на Съвета от 9 април 1968 година относно продажбата на материал за вегетативното размножаване на лози се изменя както следва.Член 2Член 2, параграф 2 се заменя със следното:"2. Държавите-членки могат, като преходна мярка, след влизането в сила на законовите, подзаконовите или административните разпоредби, необходими за привеждане на законодателството им в съответствие с настоящата директива, да предвидят, че материалът за размножаване, който се използва за създаването на разсадници за посадъчен материал (подложки или резници), е равностоен на материала за размножаване, който е сертифициран или проверен в съответствие с разпоредбите на настоящата директива, ако преди да бъде използван за тази цел, дава същите гаранции като материала за размножаване в съответствие с разпоредбите на настоящата директива."Член 3Член 5 се заменя със следното:"Всяка държава-членка съставя каталог на лозовите сортове, които официално са одобрени за сертифициране и за проверка като стандартен материал на нейната територия. Всяко лице може да се консултира с каталога. Той определя основните морфологични и физиологични характеристики, по които сортовете се различават един от друг. За сортове, които на 31 декември 1971 г. вече са били одобрени, справки могат да се правят в описанията, дадени в официалните ампелографски издания."Член 4След член 5 се добавя следното:"Член 5aДържавите-членки гарантират, че няма да одобряват сортове, които не са различими, стабилни и достатъчно хомогенни.Член 5б1. Сортът се счита за различим, ако при одобряването той ясно се отличава по една или повече морфологични или физиологични характеристики от всички други одобрени или представени за одобрение сортове във въпросната държава-членка.2. Сортът се счита за стабилен, ако след последователно размножаване не настъпват изменения в съществените му характеристики.3. Сортът се счита за достатъчно хомогенен, ако растенията, от които е съставен, освен някои малки отклонения, като цяло са сходни по отношение на характеристиките, определени за тази цел.Член 5вДържавите-членки гарантират, че сортовете, които идват от други държави-членки, подлежат на същите изисквания като тези за вътрешните сортове, по-специално що се отнася до процедурата на одобрение.Член 5г1. Държавите-членки предвиждат одобрението на сортовете да се основава на резултатите от официални изследвания, по-специално на насажденията, които обхващат достатъчно на брой характеристики, за да се изготви описание на сорта. Методите, използвани за определяне на характеристиките, трябва да бъдат точни и надеждни.2. В съответствие с процедурата, посочена в член 17, като се вземат предвид научно-техническите постижения, се определя следното:а) минималният брой характеристики, които следва да се включат в изследванията,б) минималните изисквания за провеждането на изследванията.3. Когато е известно, че материал за размножаване на даден сорт се продава в друга страна под различно име, това име също се посочва в каталога.Член 5д1. Одобрените сортове се проверяват официално на редовни интервали от време. В случай, че престанат да отговарят на някое от условията за одобрение за сертифициране или проверка, одобрението се отменя и сортът се заличава от каталога.2. Каталогът на сортовете и измененията, които се правят в него, се изпращат незабавно на другите държави-членки и на Комисията."Член 5Член 6 се отменя.Член 6Член 12, параграф 2 се заменя със следното:"2. Когато Комисията не е взела и не са влезли в сила мерки съгласно член 3, параграф 4, буква б), държавите-членки могат да предвидят, че след определени дати на пазара не може да се пуска материал за размножаване, който не е официално признат като "базов материал" или "сертифициран материал"."Член 7След член 12 се добавя следният член:"Член 12aДържавите-членки гарантират, че материал за размножаване на лозови сортове, който е одобрен за отглеждане на тяхна територия или част от нея съгласно Регламент (EИО) № 1388/70, не подлежи на пазарни ограничения на тяхната територия, свързани със сорта."Член 8След член 17 се добавя следният член:"Член 17aПо предложение на Комисията и като взема предвид настоящите научно-технически постижения, Съветът приема измененията, които следва да се внесат в приложенията."Член 9След член 18 се добавят следните членове:"Член 18aПо искане на държава-членка, което се разглежда съгласно изискванията на член 17, същата може да бъде изцяло или частично освободена от задължението да прилага настоящата директива, в случай че на нейната територия обикновено не се размножава или търгува лозов материал за размножаване.Член 18бНастоящата директива не засяга Регламент (EИО) № 234/68 на Съвета от 27 февруари 1968 година [3] относно изграждането на обща организация на пазара на живи дървета и други растения, луковици, кореноплодни и други подобни, рязан цвят и декоративна зеленина.Член 10Текстът на приложение I, част първа, точка 5 се заменя със следното:"5. Опасните вирусни заболявания, и по-специално ветрилообразните листа и завиването на листата на лозите трябва да бъдат елиминирани от растенията, предназначени за производството на базов материал. Растенията, предназначени за производството на материал за размножаване от другите категории, се запазват чисти от растения, които показват симптоми на опасни вирусни заболявания."Член 11Държавите-членки приемат преди 1 юли 1972 г. законовите, подзаконовите или административните разпоредби, необходими за съобразяване с настоящата директива. Те незабавно уведомяват Комисията за това.Член 12Адресати на настоящата директива са държавите-членки.Съставено в Брюксел на 22 март 1971 година.За СъветаПредседателM. Cointat[1] ОВ L 93, 17.4.1968 г., стр. 15.[2] ОВ L 155, 16.7.1970 г., стр. 5.[3] ОВ L 55, 2.3.1968 г., стр. 1."--------------------------------------------------


title: Директива 2001/2/ЕО на Комисията от 4 януари 2001 година за привеждане в съответствие с техническия прогрес на Директива 1999/36/ЕО на Съвета относно транспортируемо оборудване под налягане (текст от значение за ЕИП)

text:
Важна правна забележка

|

32001L0002

Официален вестник n° L 005 , 10/01/2001 стр. 0004 - 0005 специално чешко издание глава 07 том 005 стр. 367  - 368 специално испанско издание глава 07 том 005 стр. 367  - 368 специално унгарско издание глава 07 том 005 стр. 367  - 368 специално литвийско издание глава 07 том 005 стр. 367  - 368 LV.ES глава 07 том 005 стр. 367  - 368 MT.ES глава 07 том 005 стр. 367  - 368 PL.ES глава 07 том 005 стр. 367  - 368 SK.ES глава 07 том 005 стр. 367  - 368 специално словенско издание глава 07 том 005 стр. 367  - 368

		20010104Директива 2001/2/ЕО на Комисиятаот 4 януари 2001 годиназа привеждане в съответствие с техническия прогрес на Директива 1999/36/ЕО на Съвета относно транспортируемо оборудване под налягане(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 1999/36/ЕО на Съвета от 29 април 1999 г. относно транспортируемото оборудване под налягане [1], и по-специално член 14 от нея,като има предвид, че:(1) Член 1, параграф 1 от Директива 1999/36/ЕО постановява, че новите контейнери и цистерни трябва да отговарят на съответните разпоредби на Директива 94/55/ЕО на Съвета от 21 ноември 1994 г. за сближаване на законодателствата на държавите-членки по отношение на автомобилния превоз на опасни товари [2], последно изменена с Директива 2000/61/ЕО на Европейския парламент и на Съвета [3], както и на съответните разпоредби на Директива 96/49/ЕО на Съвета от 23 юли 1996 г. за сближаване на законодателствата на държавите-членки по отношение на железопътния превоз на опасни товари [4], последно изменена с Директива 2000/62/ЕО на Европейския парламент и на Съвета [5].(2) Разпоредбите на Европейското споразумение за международен превоз на опасни товари по шосе (наричан по-долу ADR) и на Правилника за международен железопътен превоз на опасни товари (наричан по-долу RID) [6], заедно с техните изменения са приложени съответно към Директиви 94/55/ЕО и 96/49/ЕО. Нов вариант на ADR и RID влиза в сила на 1 юли 2001 г.(3) Приложение V към Директива 1999/36/ЕО урежда модулите, които трябва да се следват при оценка на съответствието на новите контейнери и цистерни. Неговите разпоредби вече не са в съответствие с новия вариант на ADR и RID. Следователно, настоящото приложение следва да бъде изменено.(4) Измененията, необходими за адаптиране на приложенията към Директива 1999/36/ЕО, се приемат съгласно член 14 от директивата в съответствие с процедурата, предвидена в член 15 от нея.(5) Мерките, предвидени в настоящата директива, са в съответствие със становището на Комитета, посочен в член 15 от Директива 1999/36/ЕО,ПРИЕ НАСТОЯЩАТА ДИРЕКТИВА:Член 1Текстът на приложението към Директива 1999/36/ЕО се заменя с текста на приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 юли 2001 г. Те незабавно информират Комисията за това.Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си право в областта, уредена с настоящата директива.Член 3Настоящата директива влиза в сила на седмия ден след деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 4 януари 2001 година.За КомисиятаLoyola De PalacioЗам.-председател[1] ОВ L 138, 1.6.1999 г., стр. 20.[2] ОВ L 319, 12.12.1994 г., стр. 7.[3] ОВ L 279, 1.11.2000 г., стр. 40.[4] ОВ L 235, 17.9.1996 г., стр. 25.[5] ОВ L 279, 1.11.2000 г., стр. 44.[6] Правилникът е изложен в приложение I към допълнение Б от Конвенцията за международен железопътен превоз на стоки (COTIF).--------------------------------------------------20010104ПРИЛОЖЕНИЕ"20010104"ПРИЛОЖЕНИЕ VМОДУЛИ, КОИТО СЕ СЛЕДВАТ ПРИ ОЦЕНКА НА СЪОТВЕТСТВИЕТОСледната таблица указва, както е описано в приложение IV, какви модули за оценка на съответствието трябва да се следват по отношение на транспортируемото оборудване под налягане, определени в член 2, параграф 1.Категории транспортируемо оборудване под налягане | Модули |1.Контейнери, по отношение на които налягането на тествания продукт и капацитета не е повече от 30 МРа на литър (300 bar на литър), | A1, или D1, или E1 |2.Контейнери, по отношение на които налягането на тествания продукт и капацитета е повече от 30 и не е повече от 150 МPа на литър (съответно 300 и 1500 bar на литър), | H, или B в комбинация с E, или B в комбинация с C1, или B1 в комбинация с F, или B1 в комбинация с D |3.Контейнери, по отношение на които налягането на тествания продукт и капацитета е повече от 150 МPа на литър (1500 bar на литър), като същото важи и за цистерните. | G, или H1, или B в комбинация с D, или B в комбинация с F |Забележка 1. Транспортируемото оборудване под налягане подлежи, по избор на производителя, на оценка по една от процедурите, установени за категорията, в която е класифицирано. Когато става въпрос за контейнери или техните клапи, или за други спомагателни съоръжения, използвани при транспорт, производителят може да избере да приложи една от процедурите за по-високите категории.Забележка 2. Като част от процедурите за удостоверяване на качество уведомените органи, когато правят внезапни посещения, трябва да взимат образец от оборудването в производствените или складовите помещения за проверка или след извършването ѝ да проверят съответствието с изискванията на настоящата директива. За целта производителят информира уведомения орган за планираната производствена програма. Уведоменият орган провежда най-малко две посещения през първата година от производството. Честотата на последващи посещения ще бъде определена от уведомения орган на основата на критерии, посочени в точка 4.4. от съответните модули в приложение IV, част I.""--------------------------------------------------


title: Директива 1999/77/EO на Комисията от 26 юли 1999 година относно шесто адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (азбест)текст от значение за ЕИП.

text:
Важна правна забележка

|

31999L0077

Официален вестник n° L 207 , 06/08/1999 стр. 0018 - 0020 специално чешко издание глава 13 том 24 стр. 193  - 195 специално испанско издание глава 13 том 24 стр. 193  - 195 специално унгарско издание глава 13 том 24 стр. 193  - 195 специално литвийско издание глава 13 том 24 стр. 193  - 195 LV.ES глава 13 том 24 стр. 193  - 195 MT.ES глава 13 том 24 стр. 193  - 195 PL.ES глава 13 том 24 стр. 193  - 195 SK.ES глава 13 том 24 стр. 193  - 195 специално словенско издание глава 13 том 24 стр. 193  - 195

		19990726Директива 1999/77/EO на Комисиятаот 26 юли 1999 годинаотносно шесто адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (азбест)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати [1], последно изменена с Директива 1999/43/ЕО на Европейския парламент и на Съвета [2], и по-специално член 2а от нея, въведен с Директива 89/678/ЕИО на Съвета [3],(1) като има предвид, че употребата на азбест и съдържащи азбест продукти чрез изпускането на влакна могат да причинят азбестоза, мезотелиома и рак на белите дробове; като има предвид, че пускането на пазара и употребата му трябва да подлежат на възможно най-строгите ограничения;(2) като има предвид, че Директива 83/478/ЕИО на Съвета [4] относно пето изменение на Директива 76/769/ЕИО, определя, че азбестовите влакна тип "крокидолит" и съдържащите ги изделия, не могат, с три възможни изключения, повече да се пускат на пазара и употребяват; като има предвид, че същата директива установява разпоредби за задължително етикетиране на всички изделия, съдържащи азбестови влакна;(3) като има предвид, че Директива 85/610/ЕИО на Съвета [5] относно седмо изменение на Директива 76/769/ЕИО, определя, че азбестовите влакна не могат повече да се предлагат на пазара и използват в играчки, материали и препарати, нанасяни със спрей, изделия за продажба на дребно във формата на прах, принадлежности за пушене, каталитични нагреватели, бои и лакове;(4) като има предвид, че Директива 91/659/ЕИО на Комисията [6] относно адаптиране към техническия прогрес на приложение I към Директива 76/769/ЕИО, определя, че всички азбестови влакна от тип "амфибол" и съдържащите ги изделия не могат повече да се предлагат на пазара и използват; като има предвид, че същата директива определя, че азбестови влакна от тип "хризотил" и съдържащите ги изделия не могат повече да се пускат на пазара и употребяват за четиринадесет категории изделия;(5) като има предвид, че е направена консултация с Научния комитет по токсичност, екотоксичност и околната среда относно въздействието върху здравето на хризотилен азбест и заместителите му;(6) като има предвид, че понастоящем има в наличност за по-голямата част от останалите приложения на хризотилен азбест заместители или алтернативи, които не се класифицират като канцерогенни и се считат за по-малко опасни;(7) като има предвид, че все още не е установено прагово равнище на експозиция, под което хризотилният азбест не създава канцерогенни рискове;(8) като има предвид, че експозицията на работници и други потребители на съдържащи азбест изделия се контролира изключително трудно и може много да превиши сегашните гранични стойности на базата на периодична експозиция, и че тази категория на експозиция понастоящем създава най-големите рискове за развитието на болести, свързани с азбест;(9) като има предвид, че ефективен начин за защита на човешкото здраве е забраната на употребата на хризотилни азбестови влакна и съдържащите ги изделия;(10) като има предвид, че научните познания за азбеста и заместителите му непрекъснато се развиват; като има предвид, че по тази причина Комисията ще поиска от Научния комитет по токсичност, екотоксичност и околната среда да извърши още един преглед на всякакви нови релевантни научни данни относно рисковете за здравето от хризотилен азбест и заместителите му преди 1 януари 2003 г.; като има предвид, че този преглед ще вземе също под внимание други аспекти на настоящата директива, по-конкретно дерогациите в светлината на техническия прогрес; като има предвид, че, ако е необходимо, Комисията ще предложи подходящи промени на законодателството;(11) като има предвид, че е необходим период на приспособяване за изтеглянето от пазара и употребата на хризотилен азбест и съдържащите го изделия; като има предвид, че този период трябва да бъде по-дълъг за диафрагми, използвани за електролиза в съществуващи инсталации, тъй като рискът от експозиция е изключително малък и е необходимо повече време за разработването на подходящи алтернативи за това критично по отношение на безопасността приложение; като има предвид, че Комисията ще преразгледа тази дерогация преди 1 януари 2008 г. след като се е консултирала с Научния комитет по токсичност, екотоксичност и околната среда;(12) като има предвид, че настоящата директива не засяга Директива 89/391/ЕИО на Съвета, определяща минималните изисквания за защита на работниците [7] и специалните директиви по смисъла на член 16, параграф 1 от тази директива, в частност Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа [8], изменена с Директива 97/42/ЕО [9];(13) като има предвид, че Директива 91/382/ЕИО на Съвета [10] за изменение на Директива 83/477/ЕИО относно защитата на работниците от рискове, свързани с експозиция на азбест по време на работа, предвижда рамка за контрол, там където дейностите могат да изложат работниците на въздействието на азбестов прах;(14) като има предвид, че настоящата директива не засяга Директива 98/12/ЕО на Комисията [11] относно адаптиране към техническия прогрес на Директива 71/320/ЕИО на Съвета за сближаването на законодателствата на държавите-членки относно спирачните устройства на някои категории моторни превозни средства и ремаркетата им;(15) като има предвид, че предвижданите в настоящата директива мерки са в съответствие със становището на Комитета за адаптиране към техническия прогрес на директивите, отнасящи се до премахването на техническите пречки пред търговията с опасни вещества и препарати,ПРИЕ НАСТОЯЩАТА ДИРЕКТИВА:Член 1Приложение I към Директива 76/769/ЕИО се адаптира към техническия прогрес, както е предвидено в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 2005 г. и незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията основните разпоредби от националното законодателство, които приемат в областта, уредена с настоящата директива.3. От влизането в сила на настоящата директива до 1 януари 2005 г. държавите-членки не могат да разрешават въвеждането на нови приложения на хризотилен азбест на териториите си.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 26 юли 1999 година.За КомисиятаKarel Van MiertЧлен на Комисията[1] ОВ L 262, 27.9.1976 г., стр. 24.[2] ОВ L 166, 1.7.1999 г., стр. 87.[3] ОВ L 398, 30.12.1989 г., стр. 24.[4] ОВ L 263, 24.9.1983 г., стр. 33.[5] ОВ L 375, 31.12.1985 г., стр. 1.[6] ОВ L 363, 31.12.1991 г., стр. 36.[7] ОВ L 183, 29.6.1989 г., стр. 1.[8] ОВ L 196, 26.7.1990 г., стр. 1.[9] ОВ L 179, 8.7.1997 г., стр. 4.[10] ОВ L 206, 29.7.1991 г., стр. 16.[11] ОВ L 81, 18.3.1998 г., стр. 1.--------------------------------------------------19990726ПРИЛОЖЕНИЕВ приложение I към Директива 76/769/ЕИО точка 6 се заменя със следната точка:"6.1Крокидолит, CAS № 12001-28-4Амозит, CAS № 12172-73-5Антофилитен азбест, CAS № 77536-67-5Актинолитен азбест, CAS № 77536-66-4Тремолитен азбест, CAS № 77536-68-6 | 6.1Пускането на пазара и употребата на тези влакна и изделията, съдържащи тези влакна чрез съзнателно добавяне, се забранява. |6.2Хризотил, CAS № 12001-29-5 | 6.2Пускането на пазара и употребата на тези влакна и изделията, съдържащи тези влакна чрез съзнателно добавяне, се забранява.Все пак, държавите–членки могат да направят изключение за диафрагмите в съществуващите електролизни инсталации, докато те не достигнат края на експлоатационния си срок, или докато не се появят заместители без съдържание на азбест, в зависимост от това кое от тези условия настъпи първо. Комисията ще преразгледа тази дерогация преди 1 януари 2008 г.Употребата на изделията, съдържащи азбестови влакна, посочени в точка 6.1 и точка 6.2, които вече са монтирани и/или са в експлоатация преди датата на изпълнение на Директива 1999/77/ЕО от заинтересованите държави-членки, ще продължи да бъде разрешено, докато те не се изхвърлят или достигнат края на експлоатационния си живот. Все пак, държавите-членки могат по съображения за защита на здравето да забранят на територията си употребата на такива изделия преди изхвърлянето им или края на експлоатационния им живот.Без да се засягат други процедури на Общността относно класифицирането, опаковането и етикетирането на опасни вещества и препарати, пускането на пазара и употребата на тези влакна и на изделията, съдържащи тези влакна, разрешени съгласно предшестващите дерогации, може да се разреши, само ако изделията носят етикет, отговарящ на разпоредбите на приложение II към Директива 76/769/ЕИО." |--------------------------------------------------


title: Директива 2002/50/EО на Комисията от 6 юни 2002 година за привеждане в съответствие с техническия прогрес на Директива 1999/36/EО на Съвета относно транспортируеми съоръжения под налягане (текст от значение за ЕИП)

text:
Важна правна забележка

|

32002L0050

Официален вестник n° L 149 , 07/06/2002 стр. 0028 - 0028 специално чешко издание глава 07 том 006 стр. 270  - 270 специално испанско издание глава 07 том 006 стр. 270  - 270 специално унгарско издание глава 07 том 006 стр. 270  - 270 специално литвийско издание глава 07 том 006 стр. 270  - 270 LV.ES глава 07 том 006 стр. 270  - 270 MT.ES глава 07 том 006 стр. 270  - 270 PL.ES глава 07 том 006 стр. 270  - 270 SK.ES глава 07 том 006 стр. 270  - 270 специално словенско издание глава 07 том 006 стр. 270  - 270

		20020606Директива 2002/50/EО на Комисиятаот 6 юни 2002 годиназа привеждане в съответствие с техническия прогрес на Директива 1999/36/EО на Съвета относно транспортируеми съоръжения под налягане(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 1999/36/EО на Съвета от 29 април 1999 г. относно транспортируеми съоръжения под налягане [1], и по-специално член 14 от нея,като има предвид, че:(1) Директива 2001/2/EО на Комисията [2] изменя процедурите за сертифициране, предвидени в Директива 1999/36/EО относно комбинацията от модули, които следва да се спазват при оценката за съответствие на нови резервоари и нови цистерни.(2) Тези модули следва да се изменят, за да се осигури по-добра съгласуваност между тях.(3) Следователно приложение IV към Директива 1999/36/EО трябва да бъде съответно изменено.(4) Мерките, предвидени в настоящата директива, са в съответствие със становището на Комитета по превоза на опасни товари,ПРИЕ НАСТОЯЩАТА ДИРЕКТИВА:Член 1В приложение IV, част I, в "модул D", точка 1, първо изречение, точка 3.1, втора алинея, трето тире и точка 3.2, първа алинея изразът "сертификат на ЕО за изпитване на типа" се заменя с израза "сертификат на ЕО за изпитване на типа или сертификат на ЕО за изпитване на проекта".Член 2Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива преди 1 януари 2003 г. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 6 юни 2002 година.За КомисиятаLoyola De PalacioЗаместник-председател[1] ОВ L 138, 1.6.1999 г., стр. 20.[2] ОВ L 5, 10.1.2001 г., стр. 4.--------------------------------------------------


title: Директива 2001/93/ЕО на Комисията от 9 ноември 2001 година за изменение на Директива 91/630/ЕИО относно определяне на минималните стандарти за защита на свинете

text:
Важна правна забележка

|

32001L0093

Официален вестник n° L 316 , 01/12/2001 стр. 0036 - 0038 специално чешко издание глава 3 том 34 стр. 265  - 267 специално испанско издание глава 3 том 34 стр. 265  - 267 специално унгарско издание глава 3 том 34 стр. 265  - 267 специално литвийско издание глава 3 том 34 стр. 265  - 267 LV.ES глава 3 том 34 стр. 265  - 267 MT.ES глава 3 том 34 стр. 265  - 267 PL.ES глава 3 том 34 стр. 265  - 267 SK.ES глава 3 том 34 стр. 265  - 267 специално словенско издание глава 3 том 34 стр. 265  - 267

		20011109Директива 2001/93/ЕО на Комисиятаот 9 ноември 2001 годиназа изменение на Директива 91/630/ЕИО относно определяне на минималните стандарти за защита на свинетеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/630/ЕИО на Съвета от 19 ноември 1991 г. относно определяне на минималните стандарти за защита на свинете [1], както е изменена, и по-специално член 5 от нея,като има предвид, че:(1) Съгласно член 6 от Директива 91/630/ЕИО, Научният ветеринарен комитет прие на 30 септември 1997 г. становище относно хуманното отношение към свинете в свиневъдните обекти за интензивно животновъдство.(2) Директива 98/58/ЕО на Съвета от 20 юли 1998 г. относно защитата на животни, отглеждани за селскостопански цели [2], изготвена въз основа на Европейската конвенция за защита на животните, отглеждани за селскостопански цели, определя разпоредби на Общността, които се прилагат за всички животни, обект на развъждане, във връзка с изискванията за построяване на помещенията за животните, с условията за изолация, отопление и проветряване, както и с контрола на оборудването и инспекцията на животните. Следователно е необходимо тези области да се включат в приложението към Директива 91/630/ЕИО, когато трябва да се определят по-конкретни изисквания.(3) Когато свинете са предмет на групово отглеждане, следва да се вземат адекватни управленски мерки, които да осигурят защитата им и да подобрят хуманното отношение към тях.(4) Частичното отрязване на опашката, частичното подрязване и изваждане на зъбите могат да причинят на прасетата внезапна болка, която може да трае и по-дълго. Кастрирането може да причини дълготрайна болка, която е още по-силна ако е налице разкъсване на тъкани. Поради това тези практики вредят на хуманното отношение към свинете, особено когато се извършват от некомпетентни и неопитни лица. Следователно трябва да бъдат определени правила с цел усъвършенстването на тези практики.(5) Съгласно препоръките на горепосочения доклад на Научния ветеринарен комитет, за да се осигури хуманното отношение към прасета-сукалчета, те не трябва да се отбиват преди да навършат 28 дни, освен в случаите, когато здравето им или това на свинята майка може да бъде засегнато от кърменето или когато съществуват преимущества, свързани със здравето на прасета-сукалчета, които оправдават преждевременното отбиване.(6) Мерките, предвидени от настоящата директива, са в съответствие със становището на Постоянния ветеринарен комитет,ПРИЕ НАСТОЯЩАТА ДИРЕКТИВА:Член 1Приложението към Директива 91/630/ЕИО се заменя с текста в приложението към настоящата директива.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 януари 2003 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 9 ноември 2001 година.За КомисиятаDavid ByrneЧлен на Комисията[1] ОВ L 340, 11.12.1991 г., стр. 33.[2] ОВ L 221, 8.8.1998 г., стр. 23.--------------------------------------------------20011109ПРИЛОЖЕНИЕГЛАВА IОБЩИ УСЛОВИЯОсвен съответните разпоредби от приложението към Директива 98/58/ЕО, се прилагат следните изисквания:1. В частта от сградата, в която се отглеждат прасетата, следва да се избягват нивата на непрекъснат шум, над 85 dB, както и всеки постоянен или внезапен шум.2. Прасетата трябва да бъдат изложени на светлина не по-слаба от 40 lux най-малко осем часа на ден.3. Помещението, в което се отглеждат свине трябва да бъде построено така че да позволява на животните:- да имат достъп до място за лежане, удобно от физическа и термична гледна точка, подходящо дренирано и чисто, което позволява всички животни да лежат едновременно,- да си почиват и да стават нормално,- да виждат други прасета; все пак през седмицата, преди предвиденото раждане и по време на раждането свинете майки и женските свине след първо заплождане могат да бъдат отделени от другите.4. Без да се засяга член 3 параграф 5, свинете трябва да имат постоянен достъп до достатъчно количество материали, позволяващи характерните за тях дейности, като слама, сено, дървесина, дървени стърготини, гъбен компост, торф или смес от такива материали, при условие че не застрашават здравето им.5. Подовете трябва да бъдат равни, но не хлъзгави, за да не се наранят прасетата и трябва да бъдат проектирани, конструирани и поддържани по начин, изключващ нараняване или страдание на свинете. Те трябва да са съобразени с размера и теглото на свинете и, при липса на постеля, да имат твърда, равна и стабилна повърхност.6. Всички свине трябва да бъдат хранени най-малко веднъж дневно. Когато свинете се хранят групово и не ползват хранене ad libitum или автоматична система, която захранва всяко животно, всяка свиня трябва да има достъп до храната едновременно с останалите животни в групата.7. Всички свине на възраст над две седмици трябва да имат постоянен достъп до прясна вода в достатъчно количество.8. Забраняват се всички процедури, предназначени за намеса, несвързани с диагностични или с терапевтични цели или такива за идентифициране на прасетата съгласно действащото законодателство, които причиняват наранявания или загуба на чувствителна част от тялото или промяна на костната им структура, освен в случаите, изброени по-долу:- равномерно скъсяване на третите резци на бозаещите прасета чрез изпиляване или подрязване се разрешава до седмия ден след раждането им и трябва да се остави гладка и цяла повърхност. При необходимост бивните на нерезите могат да бъдат скъсени, за предотвратяване наранявания на други животни или по съображения за сигурност.- купиране на част от опашката,- кастриране на мъжки свине без разкъсване на тъканите,- поставяне на халка на зурлата се разрешава само, когато свинете се отглеждат на открито и в съответствие с националното законодателство.Купирането на опашката и скъсяване на третите резци не трябва да бъдат осъществявани рутинно, а само когато съществуват доказателства, че е наранено вимето на свинете майки или ушите и опашките на други свине. Преди извършването на такива процедури трябва да се вземат други мерки с цел да се предотврати отхапване на опашките и други вредни навици, като се имат предвид жизнената среда и гъстотата на отглеждане. Поради тази причина ако условията на околната среда или системите на управление на свиневъдните обекти не са подходящи, те трябва да бъдат променени.Описаните по-горе процедури се извършват само от ветеринарен лекар или от обучено лице по смисъла на член 5 от тази Директива, което има достатъчен опит при прилагането на съответните техники с подходящи средства и в хигиенични условия. Ако кастрацията или купирането на част от опашката се извършват след седмия ден след раждането, ветеринарният лекар трябва да направи анестезия и аналгезия и вземе мерки за предотвратяване на прояви на извратен апетит и агресия.ГЛАВА IIСПЕЦИАЛНИ РАЗПОРЕДБИ ЗА РАЗЛИЧНИТЕ КАТЕГОРИИ СВИНЕА. НЕРЕЗИБоксовете за нерези трябва да бъдат разположени и конструирани, така че да се позволява животните да се обръщат свободно, да се чуват, виждат и подушват помежду си. Подът, за възрастен нерез, свободен от каквито и да е препятствия по него трябва да бъде най-малко 6 кв. м.Когато в боксовете се извършва и естествено заплождане, площта, за един възрастен нерез трябва да е най-малко 10 кв. м и боксът трябва да бъде свободен от всякакви препятствия. От 1 януари 2003 г. тази разпоредба се прилага за всички новопостроени, преустроени или използвани за пръв път след тази дата свиневъдни обекти; от 1 януари 2005 г. тази разпоредба се прилага за всички свиневъдни обекти.Б. СВИНЕ-МАЙКИ И ЖЕНСКИ СВИНЕ СЛЕД ПЪРВО ЗАПЛОЖДАНЕ1. Трябва да се вземат мерки за намаляване на агресията в групите.2. Бременните свине-майки и женските свине след първо заплождане трябва да бъдат третирани срещу екто- и ендопаразити. Преди настаняването в родилните боксове, бременните свине-майки и женските свине след първо заплождане трябва да се изкъпват добре.3. През седмицата, предшестваща очакваното раждане, свинете-майки и женските свине след първо заплождане трябва да имат осигурени достатъчно количество подходящ материал за подготовка на място за раждане, освен ако това е невъзможно поради вида на използваната в стопанството система за отвеждане на отпадъците.4. Зад свинята-майка или женската свиня след първо заплождане трябва да бъде подготвено свободно пространство, за да се даде възможност за раждане по естествен път или за такова с помощта на ветеринарен лекар.5. Родилните боксове, в които свинете-майки могат свободно да се движат трябва да бъдат снабдени със съоръжения за предпазване на новородените прасенца, като например парапети.В. БОЗАЕЩИ ПРАСЕТА1. Една част от общата площ на пода, достатъчна, за да позволява на животните да си почиват едновременно, трябва да бъде твърда или с подово покритие, покрита с постеля от слама или друг подходящ материал.2. Когато се използва родилен бокс прасетата трябва да разполагат с достатъчно пространство, за да сучат без затруднение.3. Нито едно бозаещо прасе не трябва да бъде отбивано от майката преди да е навършило 28 дни, освен в случаите, когато продължаването на бозаенето нарушава хуманното отношение или уврежда на здравето на свинята-майка или на прасето.Въпреки това, бозаещите прасета могат да бъдат отбивани до седем дни по-рано, ако се преместят в специализирани помещения, основно почистени и дезинфекцирани преди вкарването на новата група и изолирани от помещенията, в които се отглеждат свинете-майки, с цел да се намали, доколкото е възможно риска от предаване на болести на бозаещите прасета.Г. ПОДРАСТВАЩИ ПРАСЕТА И ПРАСЕТА ЗА УГОЯВАНЕ1. Когато прасетата се отглеждат в групи, трябва да се вземат мерки за избягване на прояви на агресия, които са извън нормалното поведение.2. Следва да се отглеждат в групи и да се избягва смесването им. Ако трябва да се смесват прасета, които не се познават, това трябва да се направи от най-ранната им възраст, по възможност преди или най-късно до една седмица след отбиването им. В този случай следва да им се осигурят достатъчно възможности да избягат и да се скрият от другите прасета.3. Когато се установят признаци на ожесточени прояви на агресия, незабавно се търсят причините и се вземат адекватни мерки, например да се осигурят големи количества слама на животните, ако е възможно, или други материали, даващи възможност за извършване на характерните за тях дейности. Застрашените или агресивните животни трябва да се държат отделно от групата.4. Използването на транквиланти с цел улесняване на смесването на групите трябва да става по изключение и единствено след консултация с ветеринарен лекар.--------------------------------------------------


title: Директива 2011/64/ЕС на Съвета от 21 юни 2011 година относно структурата и ставките на акциза върху обработен тютюн

text:
               5.7.2011

               BG

               Официален вестник на Европейския съюз

               L 176/24

         ДИРЕКТИВА 2011/64/ЕС НА СЪВЕТА
   от 21 юни 2011 година
   относно структурата и ставките на акциза върху обработен тютюн
   (кодифициран текст)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 113 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент,
   като взе предвид становището на Европейския икономически и социален комитет,
   в съответствие със специална законодателна процедура,
   като има предвид, че:

               (1)

               Директива 92/79/ЕИО на Съвета от 19 октомври 1992 г. относно сближаването на данъците върху цигарите (1), Директива 92/80/ЕИО на Съвета от 19 октомври 1992 г. относно сближаване на данъците върху обработения тютюн, непредназначен за цигари (2) и Директива 95/59/ЕО на Съвета от 27 ноември 1995 г. относно данъците, различни от данъка върху оборота, които оказват влияние върху потреблението на тютюневи изделия (3) са били неколкократно и съществено изменяни (4). С оглед постигане на яснота и рационалност посочените директиви следва на бъдат кодифицирани чрез обединяването им в единен акт.

               (2)

               Данъчното законодателство на Съюза по отношение на тютюневите изделия e необходимо да гарантира правилното функциониране на вътрешния пазар и в същото време да осигури високо равнище на закрила на човешкото здраве, както се изисква от член 168 от Договора за функционирането на Европейския съюз, като се има предвид, че тютюневите изделия могат сериозно да увредят здравето, както и че Съюзът е страна по Рамковата конвенция на Световната здравна организация за контрол на тютюна (FCTC). Следва да се вземе предвид преобладаващата ситуация за всеки от различните типове обработен тютюн.

               (3)

               Една от целите на Договора за Европейския съюз е запазване на икономически съюз, характеристиките на който съвпадат с тези на местния пазар, в рамките на който има здравословна конкуренция. Относно обработения тютюн постигането на тази цел предполага прилагането в държавите-членки на данъци, които оказват влияние върху потреблението на продукти от този сектор, да не нарушава условията на конкуренция и да не възпрепятства свободното движение в рамките на Съюза.

               (4)

               Следва да се определят различните типове обработен тютюн, отличаващи се по характеристиките си и по начина на използването им.

               (5)

               Необходимо е да се прави разлика между фино нарязания тютюн за свиване на цигари и другия тютюн за пушене.

               (6)

               Свитъците от тютюн, които могат да се пушат след проста ръчна манипулация, следва също да се считат за цигари за целите на унифицираното данъчно облагане на тези продукти.

               (7)

               Като производител е необходимо да се определи физическото или юридическото лице, което в действителност произвежда тютюневите изделия и определя максималната продажна цена на дребно за всяка държава-членка, за която разглежданите продукти следва да бъдат освободени за потребление.

               (8)

               В интерес на единното и справедливо данъчно облагане следва да се установи определение за цигари, пури и пурети и друг тютюн за пушене, така че съответно цилиндричните тела тютюн, които според тяхната дължина могат да се считат за две или повече цигари, да бъдат третирани като две или повече цигари за акцизни цели; вид пура, която в много отношения е подобна на цигара, да бъде третирана като цигара за акцизни цели; тютюнът за пушене, който в много отношения е подобен на фино нарязания тютюн, предназначен за свиване на цигари, да бъде третиран като фино нарязан тютюн за акцизни цели; и да се даде ясно определение за отпадъците от тютюн. Предвид икономическите трудности, които незабавното въвеждане на това ново определение би могло да породи за заинтересованите германски и унгарски оператори, на Германия и на Унгария следва да се разреши да отложат прилагането на определението за пури и пурети до 1 януари 2015 г.

               (9)

               Относно акцизите хармонизирането на структурите трябва да има за резултат, по-специално, конкуренцията между различните категории обработен тютюн, принадлежащи към една и съща група, която да не се нарушава от облагането с данъка и впоследствие от отварянето на националните пазари на държавите-членки.

               (10)

               Наложителната нужда от конкуренция предполага система от свободно формирани цени за всички групи обработен тютюн.

               (11)

               Структурата на акциза върху цигарите трябва да включва в допълнение към специфичния компонент, изчислен за единица продукт, пропорционален компонент, базиращ се на продажната цена на дребно, включващ всички данъци. Данъкът върху оборота за цигарите има същия ефект като ad valorem акциз и този факт би следвало да бъде взет под внимание, когато се определя съотношението между специфичния компонент на акциза и общата данъчна тежест.

               (12)

               Без да се засягат смесената данъчна структура и максималният процент на специфичния компонент на акциза от общата данъчна тежест, на държавите-членки следва да бъдат предоставени ефективни средства за налагане на специфични или минимални акцизи върху цигарите, за да се гарантира, че в целия Съюз се прилага поне определено минимално данъчно облагане.

               (13)

               За правилното функциониране на вътрешния пазар е необходимо да се установят минимални акцизи за всички категории на обработения тютюн.

               (14)

               По отношение на цигарите следва да се гарантират неутрални условия за конкуренция на производителите, фрагментирането на пазарите на тютюн следва да се намали и значението на целите, свързани с човешкото здраве, следва да се подчертае. Така минималните изисквания относно цената следва да се отнасят до среднопретеглената продажна цена на дребно, докато паричният минимум следва да е приложим за всички цигари. По същите причини среднопретеглената продажна цена на дребно следва също да служи за референтна стойност при измерването на значението на специфичния акциз в рамките на общата данъчна тежест.

               (15)

               По отношение на цените и равнищата на акцизите, по-специално за цигарите, които са най-важната категория тютюневи изделия, както и за фино нарязания тютюн, предназначен за свиване на цигари, между държавите-членки все още съществуват значителни разлики, което може да наруши функционирането на вътрешния пазар. Определена степен на сближаване на прилаганите в държавите-членки равнища на данъчно облагане би спомогнала за намаляване на измамите и контрабандата в рамките на Съюза.

               (16)

               Такова сближаване също би спомогнало за осигуряване на висока степен на закрила на човешкото здраве. Равнището на данъчно облагане действително е основен фактор при определянето на цената на тютюневите изделия, която от своя страна влияе върху навиците на потребителите по отношение на тютюнопушенето. Измамите и контрабандата подбиват определените под влияние на данъците равнища на цените, по-специално на цигарите и фино нарязания тютюн, предназначен за свиване на цигари, и по този начин излагат на риск постигането на целите за контрол на тютюна и за закрила на здравето.

               (17)

               По отношение на продукти, различни от цигарите, за всички продукти, които принадлежат към една и съща група обработен тютюн следва да се установи хармонизирано данъчно облагане. За функционирането на вътрешния пазар е най-подходящо да се определи пълният минимален акциз, изразен в проценти, в сума за килограм или за определен брой изделия.

               (18)

               По отношение на фино нарязания тютюн, предназначен за свиване на цигари, минималните изисквания на Съюза относно цената следва да бъдат изразени по начин, който да доведе до резултати, подобни на тези в областта на цигарите, и следва да приемат за референтна стойност среднопретеглената продажна цена на дребно.

               (19)

               Необходимо е минималните равнища за фино нарязан тютюн, предназначен за свиване на цигари, да се доближат до минималните равнища за цигари, така че да се отчете по-добре степента на съществуващата конкуренция между двата продукта, отразена в наблюдаваните модели на потребление, както и фактът, че тези продукти са еднакво вредни.

               (20)

               На Португалия следва да се даде възможност да прилага намалена данъчна ставка по отношение на цигари, произведени от малки производители и употребявани в най-отдалечените региони на Азорските острови и Мадейра.

               (21)

               Установяването на преходни периоди следва да позволи на държавите-членки плавно да се адаптират към равнищата на общия акциз, като по този начин се ограничат възможните странични ефекти.

               (22)

               За да се предотврати нарушаването на икономическото и социалното равновесие на Корсика, е важно и оправдано да се предостави дерогация до 31 декември 2015 г., по силата на която Франция може да прилага ставка на акциза, която е по-ниска от националната ставка, за цигари и други обработени тютюни, освободени за потребление в Корсика. До тази дата правилата за данъчно облагане на обработените тютюни, освободени за потребление в Корсика, следва да са напълно уеднаквени с правилата на основната територия на Франция. Въпреки това следва да се избягва твърде рязка промяна и затова следва да се извърши постепенно увеличаване на акциза за цигари и за фино нарязан тютюн, предназначен за свиване на цигари, който понастоящем се налага в Корсика.

               (23)

               Мнозинството държави-членки предоставят освобождаване от акциз или възстановяват акциза за някои видове обработен тютюн в зависимост от това, каква е употребата му, и освобождаването или възстановяването за определени нужди следва да се определи в настоящата директива.

               (24)

               Следва да се предвиди процедура, която да позволява нормите или количествата, установени в настоящата директива, периодично да бъдат преразглеждани въз основа на доклад на Комисията, като се отчитат всички съответстващи фактори.

               (25)

               Настоящата директива не следва да засяга задълженията на държавите-членки относно сроковете за транспониране в националното право и за прилагане на директивите, които са посочени в приложение I, част Б,

         ПРИЕ НАСТОЯЩАТА ДИРЕКТИВА:
   ГЛАВА 1

      ПРЕДМЕТ

   Член 1
   Настоящата директива установява основните принципи за хармонизацията на структурата и ставките на акциза, на които държавите-членки подлагат обработения тютюн.
   ГЛАВА 2

      ОПРЕДЕЛЕНИЯ

   Член 2
   1.   За целите на настоящата директива обработен тютюн означава:

               а)

               цигари;

               б)

               пури и пурети;

               в)

               тютюн за пушене:

                           i)

                           фино нарязан тютюн за свиване на цигари,

                           ii)

                           друг тютюн за пушене.

         2.   Изделия, съставени частично от вещества, различни от тютюн, но иначе отговарящи на критериите, посочени в член 3 или член 5, параграф 1, се третират като цигари и тютюн за пушене.
   Независимо от разпоредбите на първа алинея продуктите, които не съдържат тютюн и се използват изключително за медицински цели, не се третират като обработен тютюн.
   3.   Въпреки съществуващите разпоредби на Съюза, определенията, които са посочени в параграф 2 от настоящия член и членове 3, 4 и 5, не засягат избора на системата или нивото на данъчно облагане, които се прилагат към различните групи от продукти, посочени в тези членове.
   Член 3
   1.   За целите на настоящата директива цигари означават:

               а)

               цилиндрични тела, които могат да се пушат в този вид и които не са пури или пурети по смисъла на член 4, параграф 1;

               б)

               цилиндрични тела, които чрез проста, непромишлена обработка са вкарани в цигарени хартиени рула;

               в)

               цилиндрични тела от тютюн, които чрез проста, непромишлена обработка са увити в цигарена хартия.

         2.   Цилиндричните тела от тютюн, посочени в параграф 1, се считат за целите на облагането с акциз като две цигари, ако без филтъра или мундщука са по-дълги от 8 cm, но не по-дълги от 11 cm, като три цигари, ако без филтъра или мундщука са по-дълги от 11 cm, но не по-дълги от 14 cm, и т.н.
   Член 4
   1.   За целите на настоящата директива изброените по-долу се считат за пури или пурети, ако като такива са годни и, предвид техните свойства и нормалните очаквания на потребителите, са изключително предназначени за пушене:

               а)

               цилиндрични тела от тютюн, обвити с покриващ лист от естествен тютюн;

               б)

               цилиндрични тела от тютюн, които съдържат пълнеж от смес от тютюни (бленд) и са обвити с горен лист от възстановен тютюн с нормалния цвят на пура, покриващ продукта изцяло, включително, където е подходящо, и филтъра, но не и мундщука в случай на пури с мундщук, когато единичното им тегло, без филтър или мундщук, е най-малко 2,3 g и не повече от 10 g, а обиколката по продължение най-малко на една трета от дължината е не по-малка от 34 mm.

         2.   Чрез дерогация от параграф 1 следната алинея може да продължи да се прилага от Германия и Унгария до 31 декември 2014 г.
   Ако като такива са годни за пушене, за пури и пурети се считат:

               а)

               цилиндрични тела, направени изцяло от естествен тютюн;

               б)

               цилиндрични тела, обвити изцяло с покриващ лист от естествен тютюн;

               в)

               тютюневи ролки с бленд пълнител и с горен обвиващ тютюнев лист с естествения цвят на пура, покриващ продукта изцяло, при необходимост включително и филтъра, но не и накрайника при пурите с накрайник, и притягащ лист, и двата от реконструиран тютюн, когато единичното тегло, включващо филтър или цигаре, е най-малко 1,2 g и когато горният обвиващ тютюнев лист е навит във формата на спирала под остър ъгъл не по-малък от 30o към надлъжната ос на пурата;

               г)

               тютюневи ролки с бленд пълнител и с горен обвиващ тютюнев лист с естествения цвят на пура, от реконструиран тютюн, покриващ продукта изцяло, при необходимост включително и филтъра, но не и накрайника при пурите с накрайник, когато единичното тегло, без да включва филтър или цигаре, е най-малко 2,3 g и обиколката по продължение най-малко на една трета от дължината е не по-малко от 34 mm.

         3.   Изделия, съставени частично от вещества, различни от тютюн, но иначе отговарящи на критериите, посочени в параграф 1, се считат за пури или пурети.
   Член 5
   1.   За целите на настоящата директива тютюн за пушене означава:

               а)

               тютюн, който е нарязан или раздробен по друг начин, усукан или пресован на плочки и може да се пуши в този вид, без да е необходима допълнителна индустриална обработка;

               б)

               отпадъци от тютюн, пригодени за продажба на дребно, които могат да се пушат и не попадат в обхвата на член 3 и член 4, параграф 1. За целите на настоящия член за отпадъци от тютюн се считат остатъци от тютюневи листа и вторични продукти, получени при обработката на тютюн или при производството на тютюневи изделия.

         2.   Тютюнът за пушене, в който повече от 25 % тегловно от тютюневите частици са нарязани по широчина на по-малко от 1,5 милиметра, се счита за фино нарязан тютюн за свиване на цигари.
   Държавите-членки могат да приемат също за фино нарязан тютюн за свиване на цигари тютюна за пушене, в който повече от 25 % тегловно от тютюневите частици са нарязани по широчина на повече от 1,5 милиметра или повече и който е продаден или е предназначен за продажба за свиване на цигари.
   Член 6
   Всяко физическо или юридическо лице, установено в Съюза, което преработва тютюн в тютюневи изделия, подготвени за продажба на дребно, се счита за производител.
   ГЛАВА 3

      РАЗПОРЕДБИ, ПРИЛОЖИМИ КЪМ ЦИГАРИ

   Член 7
   1.   Цигарите, произведени в Съюза и тези, внесени от трети държави, подлежат на ad valorem акциз, начислен на основата на максималната цена на дребно, включваща митата и специфичен акциз, начислен върху единица продукт.
   Независимо от разпоредбите на първа алинея всяка държава-членка може да изключи митата от основата за изчисляване на ad valorem акциза върху цигарите.
   2.   Ставката на ad valorem акциза и сумата на специфичния акциз трябва да бъдат еднакви за всички цигари.
   3.   На крайната фаза на хармонизацията на структурата се определя еднаква пропорция за цигарите във всички държави-членки между специфичния акциз и сумата на ad valorem акциза и данъка върху оборота по начин, по който обхватът на цената на дребно се отразява в минимална степен върху разликите в цената на доставка от производителите.
   4.   Когато е необходимо, акцизът върху цигарите може да включва минимален данъчен компонент, при условие че смесената структура на данъчно облагане и интервалът на специфичния компонент на акциза в съответствие с член 8 се спазват стриктно.
   Член 8
   1.   Процентът на специфичния компонент на акциза в размера на общата данъчна тежест върху цигарите се определя въз основа на среднопретеглената продажна цена на дребно.
   2.   Среднопретеглената продажна цена на дребно се изчислява, като общата стойност на всички освободени за потребление цигари, получена въз основа на продажната цена на дребно, включваща всички данъци и такси, се раздели на общото количество освободени за потребление цигари. Тя се определя ежегодно най-късно до 1 март въз основа на данните, свързани с всички освободени за потребление цигари през предходната календарна година.
   3.   До 31 декември 2013 г. специфичният компонент на акциза не е по-малък от 5 % и по-голям от 76,5 % от размера на общата данъчна тежест в резултат на натрупването на следното:

               а)

               специфичния акциз;

               б)

                  ad valorem акциза и данъка върху добавената стойност (ДДС), наложени върху среднопретеглената продажна цена на дребно.

         4.   От 1 януари 2014 г. специфичният компонент на акциза върху цигарите не е по-малък от 7,5 % и по-голям от 76,5 % от размера на общата данъчна тежест в резултат на натрупването на следното:

               а)

               специфичния акциз;

               б)

                  ad valorem акциза и ДДС, наложени върху среднопретеглената продажна цена на дребно.

         5.   Чрез дерогация от параграфи 3 и 4, когато в държава-членка настъпи промяна в среднопретеглената продажна цена на дребно на цигарите, в резултат на което специфичният компонент на акциза, изразен като процент от общата данъчна тежест, падне под 5 % или 7,5 %, което е приложимо, или нарасне над 76,5 % от общата данъчна тежест, съответната държава-членка може да се въздържи от коригиране на размера на специфичния акциз до 1 януари на втората година след годината на настъпване на промяната.
   6.   При условията на параграфи 3, 4 и 5 от настоящия член и член 7, параграф 1, втора алинея държавите-членки могат да налагат минимален акциз върху цигарите.
   Член 9
   1.   Държавите-членки прилагат минимален данък върху потреблението на цигарите в съответствие с разпоредбите на настоящата глава.
   2.   Параграф 1 се прилага за данъците, с които се облагат цигарите съгласно настоящата глава и които включват:

               а)

               специфичен акциз за единица продукт;

               б)

                  ad valorem акциз, изчислен на основата на максималната цена за продажба на дребно;

               в)

               ДДС, пропорционален на цената за продажба на дребно.

         Член 10
   1.   Общият акциз (специфичен акциз и ad valorem акциз с изключение на ДДС) върху цигарите представлява най-малко 57 % от среднопретеглената продажна цена на дребно на освободените за потребление цигари. Този акциз е не по-нисък от 64 EUR за 1 000 цигари, независимо от среднопретеглената продажна цена на дребно.
   Въпреки това държавите-членки, които налагат акциз от най-малко 101 EUR за 1 000 цигари въз основа на среднопретеглената продажна цена на дребно, не е необходимо да се съобразяват с изискването за 57 %, посочено в първа алинея.
   2.   От 1 януари 2014 г. общият акциз върху цигарите представлява най-малко 60 % от среднопретеглената продажна цена на дребно на освободените за потребление цигари. Този акциз не е по-нисък от 90 EUR за 1 000 цигари, независимо от среднопретеглената продажна цена на дребно.
   Въпреки това държавите-членки, които налагат акциз от най-малко 115 EUR за 1 000 цигари въз основа на среднопретеглената продажна цена на дребно, не е необходимо да се съобразяват с изискването за 60 %, посочено в първа алинея.
   На България, Естония, Гърция, Латвия, Литва, Унгария, Полша и Румъния се разрешава да прилагат преходен период до 31 декември 2017 г., с цел да изпълнят изискванията, установени в първа и втора алинея.
   3.   Държавите-членки постепенно увеличават акцизите, за да изпълнят посочените в параграф 2 изисквания на определените в същия параграф дати.
   Член 11
   1.   Когато в дадена държава-членка настъпи промяна в среднопретеглената продажна цена на дребно на цигарите, в резултат на което общият акциз падне под равнищата, определени съответно в член 10, параграф 1, първо изречение и параграф 2, първо изречение, съответната държава-членка може да се въздържи от коригиране на акциза до 1 януари на втората година след годината, в която е настъпила промяната.
   2.   Когато дадена държава-членка увеличи ставката на ДДС за цигарите, тя може да намали общия акциз до размер, който, изразен като процент от среднопретеглената продажна цена на дребно, е равен на увеличението на ставката на ДДС, също изразен като процент от среднопретеглената продажна цена на дребно, дори ако тази корекция води до намаляване на общия акциз под равнищата, изразени като процент от среднопретеглената продажна цена на дребно, определени съответно в член 10, параграф 1, първо изречение и параграф 2, първо изречение.
   Въпреки това тази държава-членка увеличава акциза отново, така че да достигне най-малко тези равнища до 1 януари на втората година след годината, през която е направено намалението.
   Член 12
   1.   Португалия може да прилага процентна ставка, до 50 % по-ниска от посочената в член 10, за цигари, употребявани в най-отдалечените райони на Азорските острови и Мадейра, произведени от малки производители, годишното производство на всеки един от които не надвишава 500 тона.
   2.   Чрез дерогация от член 10 за периода от 1 януари 2010 г. до 31 декември 2015 г. Франция може да продължи да прилага намалена ставка на акциза върху цигарите, освободени за потребление в департаментите на Корсика, до размера на годишна квота от 1 200 тона. Намалената ставка е:

               а)

               до 31 декември 2012 г. — най-малко 44 % от цената на цигарите от ценовата категория, която е най-търсена в тези департаменти;

               б)

               от 1 януари 2013 г. — най-малко 50 % от среднопретеглената продажна цена на дребно на освободените за потребление цигари; акцизът е не по-нисък от 88 EUR за 1 000 цигари, независимо от среднопретеглената продажна цена на дребно;

               в)

               от 1 януари 2015 г. — най-малко 57 % от среднопретеглената продажна цена на дребно на освободените за потребление цигари; акцизът е не по-нисък от 90 EUR за 1 000 цигари, независимо от среднопретеглената продажна цена на дребно.

         ГЛАВА 4

      РАЗПОРЕДБИ, ПРИЛОЖИМИ КЪМ ОБРАБОТЕН ТЮТЮН, РАЗЛИЧЕН ОТ ЦИГАРИ

   Член 13
   Следните групи обработен тютюн, произведени в Съюза и внесени от трети държави, подлежат, във всяка държава-членка, на минимален акциз, както е посочено в член 14:

               а)

               пури и пурети;

               б)

               тънконарязан тютюн, предназначен за свиване на цигари;

               в)

               други тютюни за пушене.

         Член 14
   1.   Държавите-членки прилагат акциз, който може да бъде:

               а)

               или ad valorem акциз, изчислен на основата на максималната продажна цена на дребно на всеки продукт, свободно определена от производители, установени в Съюза, и от вносители от трети държави, в съответствие с член 15; или

               б)

               специфичен акциз, изразен като сума за килограм или в случай на пури и пурети — алтернативно, за определен брой единици; или

               в)

               комбинация от двете, като се съчетава ad valorem елемент и специфичен елемент.

         В случаите, в които акцизът е или ad valorem, или смесен, държавите-членки могат да определят минимална сума акциз.
   2.   Общият акциз (специфичен акциз и/или ad valorem акциз с изключение на ДДС), изразен като процент, като сума за килограм или за определен брой единици, най-малкото е равен на ставките или минималните суми, установени за:
   а)   пури или пурети: 5 % от продажната цена на дребно, включваща всички данъци, или 12 EUR за 1 000 къса или за килограм;
   б)   ситно нарязан тютюн за пушене, предназначен за свиването на цигари: 40 % от среднопретеглената продажна цена на дребно на освободения за потребление фино нарязан тютюн за пушене, предназначен за свиване на цигари, или 40 EUR за килограм;
   в)   други тютюни за пушене: 20 % от продажната цена на дребно, включваща всички данъци, или 22 EUR за килограм.
   От 1 януари 2013 г. общият акциз върху фино нарязания тютюн за пушене, предназначен за свиване на цигари, представлява най-малко 43 % от среднопретеглената продажна цена на дребно на освободения за потребление фино нарязан тютюн за пушене, предназначен за свиване на цигари, или е най-малко 47 EUR за килограм.
   От 1 януари 2015 г. общият акциз върху фино нарязания тютюн за пушене, предназначен за свиване на цигари, представлява най-малко 46 % от среднопретеглената продажна цена на дребно на освободения за потребление фино нарязан тютюн за пушене, предназначен за свиване на цигари, или е най-малко 54 EUR за килограм.
   От 1 януари 2018 г. общият акциз върху фино нарязания тютюн за пушене, предназначен за свиване на цигари, представлява най-малко 48 % от среднопретеглената продажна цена на дребно на освободения за потребление фино нарязан тютюн за пушене, предназначен за свиване на цигари, или е най-малко 60 EUR за килограм.
   От 1 януари 2020 г. общият акциз върху фино нарязания тютюн за пушене, предназначен за свиване на цигари, представлява най-малко 50 % от среднопретеглената продажна цена на дребно на освободения за потребление фино нарязан тютюн за пушене, предназначен за свиване на цигари, или е най-малко 60 EUR за килограм.
   Среднопретеглената продажна цена на дребно се изчислява, като общата стойност на освободения за потребление фино нарязан тютюн за пушене, предназначен за свиване на цигари, получена въз основа на продажната цена на дребно, включваща всички данъци и такси, се раздели на общото количество освободен за потребление фино нарязан тютюн за пушене, предназначен за свиване на цигари. Тя се определя ежегодно най-късно до 1 март въз основа на данните, свързани с цялото количество освободен за потребление фино нарязан тютюн за пушене, предназначен за свиване на цигари, през предходната календарна година.
   3.   Ставките или сумите, посочени в параграфи 1 и 2, се прилагат за всички продукти, които принадлежат към групата на обработения тютюн, без да се прави разлика по отношение на качеството, представянето, произхода на продуктите, използваните материали, характеристиките на предприятията или на други критерии в рамките на всяка група.
   4.   Чрез дерогация от параграфи 1 и 2 за периода от 1 януари 2010 г. до 31 декември 2015 г. Франция може да продължи да прилага намалена ставка на акциза за обработения тютюн, различен от цигари, който е освободен за потребление в департаментите на Корсика. Намалената ставка е:
   а)   за пури и пурети: най-малко 10 % от продажната цена на дребно, включваща всички данъци и такси;
   б)   за фино нарязан тютюн за пушене, предназначен за свиване на цигари:

               i)

               до 31 декември 2012 г. — най-малко 27 % от продажната цена на дребно, включваща всички данъци и такси,

               ii)

               от 1 януари 2013 г. — най-малко 30 % от продажната цена на дребно, включваща всички данъци и такси,

               iii)

               от 1 януари 2015 г. — най-малко 35 % от продажната цена на дребно, включваща всички данъци и такси;

         в)   за други тютюни за пушене: най-малко 22 % от продажната цена на дребно, включваща всички данъци и такси.
   ГЛАВА 5

      ОПРЕДЕЛЯНЕ НА МАКСИМАЛНАТА ЦЕНА НА ДРЕБНО НА ОБРАБОТЕН ТЮТЮН, СЪБИРАНЕ НА АКЦИЗ, ОСВОБОЖДАВАНЕ И ВЪЗСТАНОВЯВАНЕ НА СУМИ

   Член 15
   1.   Производителите или ако е уместно, техните представители или упълномощени посредници в Съюза, и вносителите на тютюн от трети държави имат правото свободно да определят максималната цена на дребно за всеки техен продукт за всяка държава-членка, в която въпросните продукти се освобождават за потребление.
   Първа алинея обаче не може да затруднява прилагането в националните системи на законодателството относно контрола върху нивата на цените или наблюдението на задължителните цени, при условие че те са съвместими със законодателството на Съюза.
   2.   С оглед да се улесни налагането на акциза, държавите-членки могат да определят скала на цената на дребно за всяка група обработен тютюн, при условие че всяка скала има достатъчен обхват и многообразие, така че фактически да съответства на многообразието на продуктите с произход от Съюза.
   Всяка скала е валидна за всички продукти, принадлежащи към групата на обработения тютюн, към които се отнася, без да се прави разлика на база на качеството, представителността, произхода на продуктите или използваните материали, характеристиките на предприятията или каквито и да било други критерии.
   Член 16
   1.   Правилата за събиране на акциза се хармонизират най-късно на последния етап от хармонизирането на акциза. По време на предшестващите етапи акцизът по принцип се събира посредством данъчни бандероли. Ако събират акциза чрез данъчни бандероли, държавите-членки са задължени да ги осигуряват на производителите и дистрибуторите в другите държави-членки. Ако събират акциза по друг начин, държавите-членки гарантират, че няма да има пречки, нито административни, нито технически, които засягат на тази база търговията между държавите-членки.
   2.   Вносителите и производителите от Съюза на обработен тютюн подлежат на системата, посочена в параграф 1, по отношение на подробните правила за облагането и плащането на акциза.
   Член 17
   Може се освобождава от акциз или да се възстановява вече платен акциз за следното:

               а)

               денатуриран обработен тютюн, който се използва за промишлени или градински цели;

               б)

               обработен тютюн, който е унищожен под административен надзор;

               в)

               обработен тютюн, който е предназначен само за научни изследвания и за изследвания, свързани с качеството на продукцията;

               г)

               обработен тютюн, който е преработен от производителя.

         Държавите-членки определят условията и формалностите за прилагане на горепосочените освобождавания или възстановявания.
   ГЛАВА 6

      ЗАКЛЮЧИТЕЛНИ РАЗПОРЕДБИ

   Член 18
   1.   Комисията публикува веднъж годишно стойността на еврото в национални валути, която се прилага към сумите на общия акциз.
   Прилагат се валутните курсове, получени на първия работен ден на м. октомври и публикувани в Официален вестник на Европейския съюз, като те се прилагат от 1 януари на следващата календарна година.
   2.   Държавите-членки могат да запазят стойностите на акцизите, които се прилагат по време на годишното актуализиране в съответствие с параграф 1, ако превръщането на изразените в евро стойности на акцизите в национална валута би довело до увеличение с по-малко от 5 % или 5 EUR, като се вземе по-малката от двете стойности.
   Член 19
   1.   На всеки четири години Комисията представя на Съвета доклад и ако е подходящо, предложение относно ставките и структурата на акцизите, установени в настоящата директива.
   В доклада на Комисията се отчитат правилното функциониране на вътрешния пазар, реалната стойност на равнищата на акцизите и по-всеобхватните цели на Договора.
   2.   Докладът, посочен в параграф 1, се основава главно на предоставената от държавите-членки информация.
   3.   В съответствие с процедурата, посочена в член 43 от Директива 2008/118/ЕО на Съвета (5), Комисията определя списък със статистически данни, необходими за доклада, с изключение на данните, отнасящи се за отделни физически или юридически лица. Освен данните, с които държавите-членки разполагат, списъкът съдържа само данни, чието събиране и обработване не създава несъразмерна административна тежест за държавите-членки.
   4.   Комисията не публикува, нито разпространява по друг начин данни, когато това би довело до разкриването на търговска, промишлена или професионална тайна.
   Член 20
   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 21
   Директиви 92/79/ЕИО, 92/80/ЕИО и 95/59/ЕО, изменени с директивите, изброени в приложение I, част А, се отменят, без да се засягат задълженията на държавите-членки относно сроковете за транспониране в националното право и за прилагане на директивите, които са посочени в приложение I, част Б.
   Позоваванията на отменените директиви се считат за позовавания на настоящата директива и се четат съгласно таблицата на съответствието в приложение II.
   Член 22
   Настоящата директива влиза в сила на 1 януари 2011 г.
   Член 23
   Адресати на настоящата директива са държавите-членки.

      Съставено в Люксембург на 21 юни 2011 година.

            За Съвета

            Председател

         FAZEKAS S.

      (1)  ОВ L 316, 31.10.1992 г., стр. 8.

      (2)  ОВ L 316, 31.10.1992 г., стр. 10.

      (3)  ОВ L 291, 6.12.1995 г., стр. 40.

      (4)  Вж. приложение I, част А.

      (5)  ОВ L 9, 14.1.2009 г., стр. 12.

      ПРИЛОЖЕНИЕ I
      ЧАСТ A

         Отменените директиви и списък на техните последователни изменения

      (посочени в член 21)

                  Директива 92/79/ЕИО на Съвета
                  (ОВ L 316, 31.10.1992 г., стр. 8)

                  Директива 1999/81/ЕО на Съвета
                  (ОВ L 211, 11.8.1999 г., стр. 47)

                  Единствено член 1

                  Директива 2002/10/ЕО на Съвета
                  (ОВ L 46, 16.2.2002 г., стр. 26)

                  Единствено член 1

                  Директива 2003/117/ЕО на Съвета
                  (ОВ L 333, 20.12.2003 г., стр. 49)

                  Единствено член 1

                  Директива 2010/12/ЕС на Съвета
                  (ОВ L 50, 27.2.2010 г., стр. 1)

                  Единствено член 1

                  Директива 92/80/ЕИО на Съвета
                  (ОВ L 316, 31.10.1992 г., стр. 10)

                  Директива 1999/81/ЕО на Съвета
                  (ОВ L 211, 11.8.1999 г., стр. 47)

                  Единствено член 2

                  Директива 2002/10/ЕО на Съвета
                  (ОВ L 46, 16.2.2002 г., стр. 26)

                  Единствено член 2

                  Директива 2003/117/ЕО на Съвета
                  (ОВ L 333, 20.12.2003 г., стр. 49)

                  Единствено член 2

                  Директива 2010/12/ЕС на Съвета
                  (ОВ L 50, 27.2.2010 г., стр. 1)

                  Единствено член 2

                  Директива 95/59/ЕО на Съвета
                  (ОВ L 291, 6.12.1995 г., стр. 40)

                  Директива 1999/81/ЕО на Съвета
                  (ОВ L 211, 11.8.1999 г., стр. 47)

                  Единствено член 3

                  Директива 2002/10/ЕО на Съвета
                  (ОВ L 46, 16.2.2002 г., стр. 26)

                  Единствено член 3

                  Директива 2010/12/ЕС на Съвета
                  (ОВ L 50, 27.2.2010 г., стр. 1)

                  Единствено член 3

            ЧАСТ Б

         Срокове за транспониране в националното право и за прилагане

      (посочени в член 21)

                  Директива

                  Срок за транспониране

                  Дата на прилагане

                  92/79/ЕИО

                  31 декември 1992 г.

                  —

                  92/80/ЕИО

                  31 декември 1992 г.

                  —

                  95/59/ЕО

                  —

                  —

                  1999/81/ЕО

                  1 януари 1999 г.

                  1 януари 1999 г.

                  2002/10/ЕО

                  1 юли 2002 г. (1)

                  —

                  2003/117/ЕО

                  1 януари 2004 г.

                  —

                  2010/12/ЕС

                  31 декември 2010 г.

                  1 януари 2011 г.

         (1)  Чрез дерогация от датата, посочена в член 4, параграф 1 от Директива 2002/10/ЕО:

                  а)

                  на Федерална република Германия се разрешава да въведе в сила разпоредбите, необходими за съобразяване с член 3, параграф 1 от Директива 2002/10/ЕО, най-късно до 1 януари 2008 г.;

                  б)

                  на Кралство Испания и Република Гърция се разрешава да въведат в сила разпоредбите, необходими за съобразяване с член 1, параграф 1 от Директива 2002/10/ЕО (относно член 2, параграф 1, второ изречение от Директива 92/79/ЕИО), най-късно до 1 януари 2008 г.

      ПРИЛОЖЕНИЕ II

         Таблица на съответствието

                  Директива 92/79/ЕИО

                  Директива 92/80/ЕИО

                  Директива 95/59/ЕО

                  Настоящата директива

                  —

                  —

                  Член 1, параграфи 1 и 2

                  Член 1

                  —

                  —

                  Член 1, параграф 3

                  —

                  —

                  —

                  Член 2, параграф 1, уводно изречение

                  Член 2, параграф 1, уводно изречение

                  —

                  —

                  Член 2, параграф 1, букви а) и б)

                  Член 2, параграф 1, букви а) и б)

                  —

                  —

                  Член 2, параграф 1, буква в), първо тире

                  Член 2, параграф 1, буква в), подточка i)

                  —

                  —

                  Член 2, параграф 1, буква в), второ тире

                  Член 2, параграф 1, буква в), подточка ii)

                  —

                  —

                  Член 2, параграф 1, заключителни думи

                  —

                  —

                  —

                  Член 2, параграф 2

                  —

                  —

                  —

                  Член 7, параграф 2

                  Член 2, параграф 2

                  —

                  —

                  Член 2, параграф 3

                  Член 2, параграф 3

                  —

                  —

                  Член 4, параграф 1, първа алинея

                  Член 3, параграф 1

                  —

                  —

                  Член 4, параграф 1, втора алинея

                  —

                  —

                  —

                  Член 4, параграф 2

                  Член 3, параграф 2

                  —

                  —

                  Член 3, параграф 1

                  Член 4, параграф 1

                  —

                  —

                  Член 3, параграф 2

                  Член 4, параграф 2

                  —

                  —

                  Член 7, параграф 1

                  Член 4, параграф 3

                  —

                  —

                  Член 5, уводно изречение

                  Член 5, параграф 1, уводно изречение

                  —

                  —

                  Член 5, параграф 1

                  Член 5, параграф 1, буква а)

                  —

                  —

                  Член 5, параграф 2

                  Член 5, параграф 1, буква б)

                  —

                  —

                  Член 6, първа алинея

                  Член 5, параграф 2, първа алинея

                  —

                  —

                  Член 6, втора алинея

                  Член 5, параграф 2, втора алинея

                  —

                  —

                  Член 9, параграф 1, първа алинея

                  Член 6

                  —

                  —

                  Член 8, параграф 1

                  Член 7, параграф 1, първа алинея

                  —

                  —

                  Член 16, параграф 6

                  Член 7, параграф 1, втора алинея

                  —

                  —

                  Член 8, параграфи 2, 3 и 4

                  Член 7, параграфи 2, 3 и 4

                  —

                  —

                  Член 16, параграфи 1—5

                  Член 8, параграфи 1—5

                  —

                  —

                  Член 16, параграф 7

                  Член 8, параграф 6

                  Член 1

                  —

                  —

                  Член 9

                  Член 2, параграфи 1 и 2

                  —

                  —

                  Член 10, параграфи 1 и 2

                  Член 2, параграф 3

                  —

                  —

                  —

                  Член 2, параграф 4

                  —

                  —

                  Член 10, параграф 3

                  Член 2а

                  —

                  —

                  Член 11

                  Член 3, параграф 1

                  —

                  —

                  —

                  Член 3, параграф 2

                  —

                  —

                  Член 12, параграф 1

                  Член 3, параграф 3

                  —

                  —

                  —

                  Член 3, параграф 4

                  —

                  —

                  Член 12, параграф 2

                  —

                  Член 1

                  —

                  Член 13

                  —

                  Член 2

                  —

                  —

                  —

                  Член 3, параграф 1, първа и втора алинея

                  —

                  Член 14, параграф 1

                  —

                  Член 3, параграф 1, трета алинея, уводно изречение

                  —

                  Член 14, параграф 2, първа алинея, уводно изречение

                  —

                  Член 3, параграф 1, трета алинея, първо, второ и трето тире

                  —

                  —

                  —

                  Член 3, параграф 1, четвърта и пета алинея

                  —

                  —

                  —

                  Член 3, параграф 1, шеста алинея, уводно изречение

                  —

                  —

                  —

                  Член 3, параграф 1, шеста алинея, букви а), б) и в)

                  —

                  Член 14, параграф 2, първа алинея, букви а), б) и в)

                  —

                  Член 3, параграф 1, седма алинея

                  —

                  —

                  —

                  Член 3, параграф 1, осма алинея

                  —

                  —

                  —

                  Член 3, параграф 1, девета алинея

                  —

                  Член 14, параграф 2, втора алинея

                  —

                  Член 3, параграф 1, десета алинея

                  —

                  Член 14, параграф 2, трета алинея

                  —

                  Член 3, параграф 1, единадесета алинея

                  —

                  Член 14, параграф 2, четвърта алинея

                  —

                  Член 3, параграф 1, дванадесета алинея

                  —

                  Член 14, параграф 2, пета алинея

                  —

                  Член 3, параграф 1, тринадесета алинея

                  —

                  Член 14, параграф 2, шеста алинея

                  —

                  Член 3, параграф 1, четиринадесета алинея

                  —

                  —

                  —

                  Член 3, параграф 2

                  —

                  Член 14, параграф 3

                  —

                  Член 3, параграф 3

                  —

                  —

                  —

                  Член 3, параграф 4

                  —

                  Член 14, параграф 4

                  —

                  —

                  Член 9, параграф 1, втора алинея

                  Член 15, параграф 1, първа алинея

                  —

                  —

                  Член 9, параграф 1, трета алинея

                  Член 15, параграф 1, втора алинея

                  —

                  —

                  Член 9, параграф 2, първо изречение

                  Член 15, параграф 2, първа алинея

                  —

                  —

                  Член 9, параграф 2, второ изречение

                  Член 15, параграф 2, втора алинея

                  —

                  —

                  Член 10

                  Член 16

                  —

                  —

                  Член 11

                  Член 17

                  —

                  —

                  Член 12

                  —

                  —

                  —

                  Член 13

                  —

                  —

                  —

                  Член 14

                  —

                  —

                  —

                  Член 15

                  —

                  Член 2, параграф 5

                  Член 5, параграф 1

                  —

                  Член 18, параграф 1

                  Член 2, параграф 6

                  Член 5, параграф 2

                  —

                  Член 18, параграф 2

                  Член 4

                  Член 4

                  —

                  Член 19

                  Член 5, параграф 1

                  Член 6, параграф 1

                  —

                  —

                  Член 5, параграф 2

                  Член 6, параграф 2

                  Член 18

                  Член 20

                  —

                  —

                  Член 19, параграф 1

                  Член 21, първа алинея

                  —

                  —

                  Член 19, параграф 2

                  Член 21, втора алинея

                  —

                  —

                  Член 20

                  Член 22

                  Член 6

                  Член 7

                  Член 21

                  Член 23

                  —

                  —

                  Приложение I

                  —

                  —

                  —

                  Приложение II

                  —

                  —

                  —

                  —

                  Приложение I

                  —

                  —

                  —

                  Приложение II